Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 477/12/5506	Martin, 11.11.2013
EEČ : 2-40-293-2013

U Z N E S E N I E

Trestná vec:	obvinený XXXXX  
Prečin:	Porušovanie ochrany rastlín a živočíchov podľa § 305 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa XXXXX, spisová značka XXXXX Pv XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinený XXXXX približne o XXXXX h v okrese XXXXX v katastrálnom území obce XXXXX cez lokalitu zvanú XXXXX do lokality zvanej XXXXX, teda po pozemkoch nachádzajúcich sa na území Národného praku XXXXX, kde platí tretí stupeň územnej ochrany v zmysle § 14 Zákona č. 543/2002 Z. z. o ochrane prírody a krajiny v znení neskorších predpisov, po nespevnených lesných cestách, asi päť kilometrov, viedol osobné motorové vozidlo značky XXXXX XXXXX, ev. č. XXXXX, zelenej farby, pričom na vykonanie jazdy na uvedených pozemkoch nemal príslušné povolenie v zmysle Zákona č. 543/2002 Z. z. o ochrane prírody a krajiny v znení neskorších predpisov, 

Uznesením prokurátora Okresnej prokuratúry Martin zo dňa XXXXX spisová značka XXXXX Pv XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátor Okresnej prokuratúry Martin uznesením z XXXXX, sp. zn. XXXXX, právoplatným XXXXX, podľa § 216 ods. 1 Tr. por. podmienečne zastavil trestné stíhanie vedené proti obvinenému XXXXX, nar. XXXXX, pre prečin porušovania ochrany rastlín a živočíchov podľa § 305 ods. 2 Tr. zák., čím mu bola súčasne určená skúšobná doba v trvaní 12 (dvanásť) mesiacov. Skúšobná doba u obvineného uplynula dňa 16. 10. 2013.

	Podľa § 217 ods. 1 Tr. por., ak obvinený viedol v skúšobnej dobe riadny život, splnil povinnosť nahradiť spôsobenú škodu a vyhovel aj ďalším obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie. 

	Po skončení skúšobnej doby podmienečného zastavenia trestného stíhania bol na obvineného žiadaný odpis z registra trestov, výpis z evidencie priestupkov OÚ v Martine, ako aj správa od OKP OR PZ Martin, či sa v súčasnej dobe proti obvinenému nevedie trestné stíhanie, pričom z uvedených vyplynulo, že obvinený nebol od začiatku plynutia skúšobnej doby až do jej skončenia trestne stíhaný, pričom bol raz priestupkovo postihnutý. Obvinený bol  uznaný za vinného zo spáchania priestupku proti bezpečnosti a plynulosti cestnej premávky. Teda protiprávne konanie, z ktorého bol obvinený uznaný vinným, bolo posúdené ako priestupok proti bezpečnosti a plynulosti cestnej premávky, je druhovo úplne odlišným konaním ako to, pre ktoré bol trestne stíhaný v tomto trestnom konaní. Rovnako tak vyhodnotením závažnosti tohto protiprávneho konania, za ktoré mu bola uložená bloková pokuta vo výške 10,--Eur. 

	S prihliadnutím na zistený skutkový stav je možné konštatovať, že obvinený XXXXX v priebehu skúšobnej doby viedol riadny život a  splnil všetky  podmienky uvedené v § 217 ods. 1 Tr. por. a preto som rozhodol tak ako je uvedené vo výrokovej časti tohto uznesenia. 

	Podľa § 217 ods. 4 Tr. por. právoplatnosťou uznesenia o tom, že sa obvinený osvedčil, alebo uplynutím lehoty v zmysle § 217 ods. 2 Tr. por. nastávajú účinky zastavenia trestného stíhania podľa § 9 ods. 1 písm. e/ Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Mikuláš
prokurátor